Endamanê Meclîsê Keyeyanê Şehîdan ê Qamişloyî ra Hevîne îbrahîm Hesen û Kefo Osman derheqê tecrîdê Îmraliyî yê vera Rayberê Şarê Kurdî Abdullah Ocalanî de ANFyî rê qisey kerd.
Hevîne Îbrahîm Hesen vera tecrîdê Îmraliyî nêrazîbîyayîşê xo mojna û vat: ''Heta ke ma Îmraliyî ra xebere bigêrê çalakîyanê xo rê dewam bikerê. Eke Rayberîya ma azad biba, ma zî do azad bibê. Nê tecrîdî de têna rolê dewleta tirke nê dewletê mîyanneteweyî est ê. Rayberîye û şarî ra tersenê.''
Kefo Osmanî îfade kerd ke tecrîdê vera Ocalanî vera kurdan yeno kerdene û vat: ''Dezgehê mîyanneteweyî zî na babete de mesuldarîya xo nêanê ca. Ma pêro waranê Rojawanî de tecrîd protesto kerd. Şarê ma pabesteyê Rayber Apoyî yo. Rayber Apo seba ma cu ya. Roja gandarbîyayîşî 4ê nîsane yena. Ma wazenê 4ê nîsane de Rayberîye ra xeberêke bigêrê.''
